JayJayThrowThrow/commonwealth-wiki-mix huggingface dataset:
Usagara (Misungwi)

Kwa maana tofauti ya jina hili angalia hapa Usagara

Usagara ni kata na tarafa ya Wilaya ya Misungwi katika Mkoa wa Mwanza, Tanzania. Msimbo wa posta ni 33517.

Usagara ni eneo lenye mwonekano mzuri pamoja na mazingira yanayofurahisha macho lakini, licha ya hayo, binadamu anataka kufanya mabadiliko yake kwa kuchafua mazingira.

Pia ni sehemu rahisi kufikika kwa njia ya barabara kwa sababu ni njia panda ya barabara kuu nne, moja inayoelekea Dar es Salaam, nyingine inayoelekea Geita, inayoelekea Musoma (Mkoa wa Mara) na inayoelekea Mwanza Mjini. Ni umbali wa Km 14 kufikia Mwanza mjini (Sahara).

Kihistoria Usagara Misungwi ni sehemu iliyokaliwa na watemi viongozi wa kabila la Wasukuma. Mtemi maarufu wa mwisho kabla ya kuondolewa kwa utawala wa kitemi alijulikana kama Charles Kafipa Minzemalulu. Aliishi makao makuu yake yaliyo kaskazini mwa kijiji cha usagara umbali wa Km 2 kutoka roundabout palipoitwa Idetemya. Upande wa kusini mwa Usagara kuna kijiji cha Sanjo, mahala ambapo mikutano yote ya kiserikali kipindi cha ukoloni ilifanyika.

Katika sensa ya mwaka 2022 wakazi wa kata walihesabiwa kuwa 44,220 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 15,037 waishio humo.

Tangu mwaka 2016 kumekuwa na ongezeko la wakazi: hii inatokana na ongezeko la shughuli za kiserikali, ongezeko la huduma za kijamii zikiwemo shule, zahanati na hivyo kupelekea mwingiliano wa jamii kutoka sehemu mbalimbali. Mwingiliano huo umepelekea kukua kwa shughuli za kisiasa, kiuchumi na kijamii.

Isaya Daniel Nkondo, mchumi wa chuo kikuu, mzawa wa Usagara na mfanyabiashara maarufu eneo hilo anasema, "Kufikia mwaka 2025 Usagara itakua moja ya miji mikubwa kanda ya ziwa na yenye kuchangia pakubwa kwenye pato la mkoa wa Mwanza na Taifa kwa ujumla". Changamoto pekee ni ukosefu wa maji safi na salama. Licha ya uwepo wa ziwa Victoria, Usagara imekuwa na shida kubwa ya maji hivyo kufanya adha kubwa kipindi cha kiangazi.

Wakazi wengi wa Usagara ni wakulima na wafugaji, kama ilivyokuwa kwa tamaduni za wakazi wa Mwanza.
Marejeo

Jamii:Wilaya ya Misungwi
Jamii:kata za Mkoa wa Mwanza
Mwakilyambiti

Mwakilyambiti ni kata ya Wilaya ya Kwimba katika Mkoa wa Mwanza Tanzania. Msimbo wa posta ni 33819.

Kata hiyo ina vijiji vitano: Nyangh'iga, Mwakubilinga, Mwakilyambiti, Isageghe na Mwamakoye.

Katika sensa ya mwaka 2022 wakazi wa kata walihesabiwa kuwa 18,823 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 16,079 waishio humo.

Kata hii ina zahanati eneo la Mwakubilinga inayotumika kwa sasa.
Marejeo

Jamii:Wilaya ya Kwimba
Jamii:kata za Mkoa wa Mwanza
Ngudu

Ngudu ni kata ya Wilaya ya Kwimba katika Mkoa wa Mwanza, Tanzania. Msimbo wa posta ni 33801.

Katika sensa ya mwaka 2022 wakazi wa kata walihesabiwa kuwa 32,446 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 27,630 waishio humo.

Ni moja kati ya kata zinazokua kwa kasi kubwa ndani ya Wilaya ya Kwimba, ambayo ni wilaya kubwa zaidi mkoani Mwanza.
Uchumi

Kata ya Ngudu ndiyo inayoongoza katika maendeleo ukiilinganisha na kata nyingine wilayani Kwimba.

Inategemea kwa kiasi kikubwa ufugaji wa wanyama kama vile mbuzi, ng'ombe pamoja na kondoo, lakini pia kilimo ambacho kwa kiasi kikubwa hutumia jembe la mkono kuinua uchumi wa kata.

Mazao yanayolimwa katika kata ya Ngudu ni kama vile mpunga, mahindi pamoja na viazi vitamu.

Wakazi wengi hupendelea chakula aina ya michembe ambapo huweza kusaidia wakati wa uhaba wa chakula.
Marejeo

Jamii:Wilaya ya Kwimba
Jamii:kata za Mkoa wa Mwanza
Nyambiti

Nyambiti ni kata ya Wilaya ya Kwimba katika Mkoa wa Mwanza, Tanzania. Msimbo wa posta ni 33810.

Sehemu ya vijiji vinavyounda kata ya Nyambiti ni Kinoja, Solwe, Goloma, Mwamajila na mji mdogo Nyambiti.

Katika sensa ya mwaka 2022 wakazi wa kata walihesabiwa kuwa 16,730 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 13,731 waishio humo.

Jina Nyambiti linatokana na neno la Kisukuma 'Mbiti' yaani Fisi. Hata hivyo hakuna ushahidi wa moja kwa moja kama eneo hilo liliwahi kuwa makazi ya fisi kiasi cha kupelekea kuitwa Nyambiti.
Marejeo

Jamii:Wilaya ya Kwimba
Jamii:kata za Mkoa wa Mwanza
Sumve

Sumve ni kata ya Wilaya ya Kwimba katika Mkoa wa Mwanza, Tanzania. Msimbo wa posta ni 33814.

Katika sensa ya mwaka 2022 wakazi wa kata walihesabiwa kuwa 19,195. Kwa mujibu wa sensa iliyofanyika mwaka wa 2012, kata ilikuwa na wakazi wapatao 16,436 waishio humo.

Jina linatokana na kijiji kimoja kiitwacho Sumve ambapo miaka mingi ya nyuma, kabla ya wamisionari kuanza kuishi katika kijiji, palikuwa na watu wafahamikao kama Wasomva. Hao walitokea maeneo ya Tabora na kazi yao ilikuwa kutengeneza majembe, mapanga na kuyauza, lakini baada ya wamisionari kuja wakayaacha maeneo hayo na kurudi kwao Tabora.
Marejeo

Jamii:Kata za Mkoa wa Mwanza
Jamii:Wilaya ya Kwimba
Pamba (Nyamagana)

Kwa matumizi tofauti ya jina hili angalia hapa Pamba (maana)

Pamba ni kata ya Manisipaa ya Nyamagana katika Mkoa wa Mwanza, Tanzania. Msimbo wa posta ni 33102.
yenye postikodi namba

Katika sensa ya mwaka 2022 wakazi wa kata walihesabiwa kuwa 23,025 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 23,519 waishio humo.
Marejeo

Jamii:Manisipaa ya Nyamagana
Jamii:kata za Mkoa wa Mwanza
Butimba (Nyamagana)

Kwa matumizi mengine ya jina hili angalia Butimba (Bunda).

Butimba ni jina la kata ya Manisipaa ya Nyamagana katika Mkoa wa Mwanza, Tanzania. Msimbo wa posta ni 33202.

Katika sensa ya mwaka 2022 wakazi wa kata walihesabiwa kuwa 36,069 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 46,944 waishio humo.
Marejeo

Jamii:Manisipaa ya Nyamagana
Jamii:kata za Mkoa wa Mwanza
Igoma (Mwanza)

Kwa matumizi tofauti ya jina angalia hapa Igoma (Mbeya Vijijini)

Igoma ni kata ya Manisipaa ya Nyamagana katika Mkoa wa Mwanza, Tanzania. Msimbo wa posta ni 33104.

Katika sensa ya mwaka 2022 wakazi wa kata walihesabiwa kuwa 57,263 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 56,596 waishio humo.
Marejeo

Jamii:Manisipaa ya Nyamagana
Jamii:kata za Mkoa wa Mwanza
Unguja Kaskazini 'A'

thumb|250px|Mahali pa Kaskazini 'A' (kijani) katika mkoa wa Unguja Kaskazini.
Wilaya ya Unguja Kaskazini A ni wilaya mojawapo kati ya 2 za Mkoa wa Unguja Kaskazini yenye postikodi namba 73100.


Katika sensa ya mwaka 2022 wakazi walihesabiwa 157,369 .

Kwa mujibu wa sensa ya watu na makazi ya mwaka 2012, idadi ya wakazi wa wilaya hiyo ilikuwa na jumla ya wakazi 105,780 kati ya hao Wanaume ni 51,566 na Wanawake ni 54,214. .
Majimbo ya bunge

Wakati wa uchaguzi mkuu wa Tanzania mwaka 2012 wilaya hii ilikuwa na majimbo ya uchaguzi yafuatayo:
* Chaani
* Kijini
* Mkwajuni
* Nungwi
Marejeo

Jamii:Wilaya za Mkoa wa Unguja Kaskazini
Unguja Kaskazini 'B'

thumb|250px|Mahali pa Kaskazini 'B' (kijani) katika mkoa wa Unguja Kaskazini.
Wilaya ya Unguja Kaskazini B ni wilaya mojawapo kati ya 2 za Mkoa wa Unguja Kaskazini yenye postikodi namba 73200.


Katika sensa ya mwaka 2022 wakazi walihesabiwa 99,921 .
Katika sensa ya mwaka 2002, idadi ya wakazi wa wilaya hiyo ilihesabiwa kuwa 52,605 , walioongezeka kuwa 81,675 wakati wa sensa ya 2012.
Majimbo ya bunge

Wakati wa uchaguzi mkuu wa Tanzania mwaka 2020 wilaya hii ilikuwa na majimbo ya uchaguzi yafuatayo:
*Bumbwini
*Donge
*Mahonda
Marejeo

Jamii:Wilaya za Mkoa wa Unguja Kaskazini
Bugandika

ni kata ya Wilaya ya Missenyi katika Mkoa wa Kagera, Tanzania, yenye postikodi namba 35306.

Katika sensa ya mwaka 2022 wakazi wa kata walihesabiwa kuwa 9,088 . Kwa mujibu wa sensa iliyofanyika mwaka wa 2002, kata ilikuwa na wakazi wapatao 8,475 waishio humo. Wakati wa sensa iliyofanyika mwaka wa 2012, kata ilikuwa na wakazi wapatao 9,444 waishio humo.

Bugandika kuna chuo cha ufundi stadi ambacho kinaendeshwa na shirika la Partage Tanzania ambalo hasa uwasaidia watoto waliofiwa na wazazi wao.
Marejeo

Jamii:kata za Mkoa wa Kagera
Jamii:Wilaya ya Missenyi
Bugorora

Bugorora ni kata ya Wilaya ya Missenyi katika Mkoa wa Kagera, Tanzania, yenye postikodi namba 35311 .

Mto Kagera na mto Ngono inapita katika kata hiyo.

Kata ina vijiji vitatu ambavyo ni Bugorora, Buchulago na Kabingo. Kijiji cha Bugorora ndiyo kimebeba jina la kata hiyo na ndipo yalipo makao makuu ya kata.

Kijiji cha Bugorora kina vitongoji kama Kagarama, Bugorora A (Mitaro), Bugorora B (Omukibindo), Mibalayangwe, Kagezi, Rukindo na Nkenge.

Kijiji cha Kabingo kina vitongoji kama Ngorogoro, Kyabugombe, Kabingo Igoma na Kashenye.

Kijiji cha Buchurago kina vitongoji kama Kamwisa, Iyorohoro, Mabale.

Katika sensa ya mwaka 2022 wakazi wa kata walihesabiwa kuwa 8,105 . Wakati wa sensa iliyofanyika mwaka wa 2012, kata ilikuwa na wakazi wapatao 6,905 waishio humo.

Kata ya Bugorora ina shule ya sekondari moja inayoitwa Nkenge ambayo inachukua jina la jimbo la Nkenge.

Pia ina shule za msingi 4 ambazo ni Bugorora Ps, Gwankimba Ps, Kyabugombe Ps na Buchurago Ps.

Soko la kata hiyo ni kila Jumanne Bugorora mjini.
Marejeo

Jamii:kata za Mkoa wa Kagera
Jamii:Wilaya ya Missenyi
Bujugo

Bujugo ni kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35207 .

Kata ya Bujugo ni muungano wa vijiji vitatu ambavyo ni: Katoju, Buganguzi na Minazi. Makao makuu yako katika kitongoji cha Bituntu.

Katika sensa ya mwaka 2022 wakazi wa kata walihesabiwa kuwa 8,102 . Wakati wa sensa iliyofanyika mwaka wa 2012, kata ilikuwa na wakazi wapatao 7,140 waishio humo.

Wakazi wengi wa Bujugo ni Wahaya.

Kata ya Bujugo ina shule ya sekondari moja, ambayo ni Bujugo sekondari, na shule za msingi nne ambazo ni: Bujugo, Minazi, Lutimbiro na Katoju.

Shughuli za kiuchumi ni kilimo cha mazao ya chakula kama ndizi, mihogo, viazi, mahindi, maharagwe, karanga, njugu mawe n.k. Pia kuna mazao ya biashara kama kahawa, ndizi, majani ya chai na upandaji miti hasa ya mbao.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Ibwera

Ibwera ni kata ya Wilaya ya Bukoba Vijijini katika Mkoa wa Kagera, Tanzania, yenye postikodi namba 35213 .

Katika sensa ya mwaka 2022 wakazi wa kata walihesabiwa kuwa 9,408 . Wakati wa sensa iliyofanyika mwaka wa 2012, kata ilikuwa na wakazi wapatao 9,456 waishio humo.

Shule ya sekondari ya kata, ambayo inaitwa Mwemage Sekondari, ilianzishwa mwaka 2005. Imetoa wanafunzi walioweza kujiunga na elimu ya juu lakini vilevile walioweza kujiunga na vyuo mbalimbali.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Ishozi

Ishozi ni kata ya Wilaya ya Missenyi katika Mkoa wa Kagera, Tanzania, yenye postikodi namba 35301 .

Kata hiyo ina vijiji vitano ambavyo ni Luhano, Nyarugongo, Katolelwa, Katano na Kabyaile.

Katika sensa ya mwaka 2022 wakazi wa kata walihesabiwa kuwa 6,598 . Wakati wa sensa iliyofanyika mwaka wa 2012, kata ilikuwa na wakazi wapatao 7,194 waishio humo.

Kila kijiji kina shule ya msingi moja lakini pia kata nzima ya Ishozi ina sekondari moja inayoitwa Lugoye Sec, iliyopo katika kijiji cha Katolelwa.
Marejeo

Jamii:kata za Mkoa wa Kagera
Jamii:Wilaya ya Missenyi
Kaagya

Kaagya ni kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35202 .

Katika sensa ya mwaka 2022 wakazi wa kata walihesabiwa kuwa 16,520 . Wakati wa sensa iliyofanyika mwaka wa 2012, kata ilikuwa na wakazi wapatao 11,413 waishio humo katika vijiji vitatu ambavyo ni Katangalala, Mushozi na Buzi.

Kijiji Kangalala kina vitongoji vinne ambavyo ni Bwende, Katangalala, Byonga na Kaato.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Karakana (Zanzibar)

Karakana ni miongoni mwa shehia au kata za wilaya ya Mjini Unguja yaani Jiji la Zanzibar katika Mkoa wa Mjini Magharibi Unguja, Tanzania. Pia ni miongoni mwa shehia sita zinazounda jimbo la uchaguzi la Chumbuni.

Jina linatokana na uwepo wa karakana kuu ya serikali.

Katika sensa iliyofanyika mwaka 2022 wakazi walihesabika kuwa 2,446 . Kwa mujibu wa sensa iliyofanyika mwaka wa 2002, kata ilikuwa na wakazi wapatao 6,185 waishio humo.
Marejeo

Jamii:kata za Mkoa wa Mjini Magharibi Unguja
Jamii:Wilaya ya Mjini Unguja
Karabagaine

Karabagaine ni kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35222 .

Katika sensa ya mwaka 2022 wakazi wa kata walihesabiwa kuwa 16,312 . Wakati wa sensa iliyofanyika mwaka wa 2012, kata ilikuwa na wakazi wapatao 15,302 waishio humo..

Karabagaine ni pia jina la mtaa ambao hupatikana katika kata hiyo. Mtaa huo ni maarufu sana kwa sababu ulikuwa mtaa wa biashara ambao watu mashuhuri na tajiri walipata kuishi.

Vilevile katika mtaa huo kuna ziwa la msimu ambalo huitwa "Kashagazi": ziwa hilo lina historia ya pekee hasa kutokana na habari za chanzo chake.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Magomeni (Zanzibar)

Kwa matumizi mengine ya jina hili angalia hapa

Magomeni ni kata ya Jiji la Zanzibar katika Mkoa wa Mjini Magharibi Unguja, Tanzania, yenye Postikodi namba 71116.

Katika sensa iliyofanyika mwaka 2022 wakazi walihesabika kuwa 6,503 . Kwa mujibu wa sensa iliyofanyika mwaka wa 2002, kata ilikuwa na wakazi wapatao 11,005 waishio humo.
Marejeo

Jamii:kata za Mkoa wa Mjini Magharibi Unguja
Jamii:Wilaya ya Mjini Unguja
Katoro (Bukoba)

Kwa maana nyingine ya jina hili angalia Katoro.


Katoro ni kata ya Wilaya ya Bukoba Vijijini katika Mkoa wa Kagera, Tanzania, yenye postikodi namba 35206 .

Kata ya Katoro inahusisha vijiji vinne: Kayanja (Katoro), Ngarama, Ruhoko na Musira. Inapakana na kata za Kaibanja upande wa Mashariki na Kyamulaile upande wa Magharibi.

Mji mdogo wa Katoro upo umbali wa kilometa 64 kutoka Bukoba Mjini na inapitiwa na barabara kuu ya Bukoba-Kanazi-Ibwera-Katoro-Kyaka.

Katika sensa ya mwaka 2022 wakazi wa kata walihesabiwa kuwa 16,284 . Wakati wa sensa iliyofanyika mwaka wa 2012, kata ilikuwa na wakazi wapatao 13,648 waishio humo. Kwa mujibu wa sensa iliyofanyika mwaka wa 2002, kata ilikuwa na wakazi wapatao 11,076 waishio humo.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Kibirizi (Kigoma)

Kwa maana tofauti ya jina hili angalia Kibirizi
thumb|300px|Mahali pa Kibirizi - Kigoma
Kibirizi ni kata ya Manisipaa ya Kigoma Ujiji katika Mkoa wa Kigoma, Tanzania, yenye msimbo wa posta 47116.

Katika sensa ya mwaka 2022 wakazi wa kata walihesabiwa kuwa 36,661 . Wakati wa sensa iliyofanyika mwaka wa 2012, kata ilikuwa na wakazi wapatao 25,143 waishio humo.
Marejeo

Jamii:Manisipaa ya Kigoma-Ujiji
Jamii:kata za Mkoa wa Kigoma
Kishanje

Kishanje ni kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35203 . Kata ya Kishanje ipo kaskazini mashariki mwa Tanzania, karibu na mpaka wa Uganda.

Inaundwa na vijiji vitatu: Kishanje kama kijiji, Bumai na Bushasha.

Katika sensa ya mwaka 2022 wakazi wa kata walihesabiwa kuwa 8,674 . Wakati wa sensa iliyofanyika mwaka wa 2012, kata ilikuwa na wakazi wapatao
8,381 waishio humo.

Wakazi wake ni wakulima wa kawaida, maana hutegemea zao la kahawa ambalo limeshambuliwa na ugonjwa uitwao Mnyauko Fuzali. Migomba ya asili ilishaharibika; kwa sasa wanalima FHIA, Yangambi na Mtwishe.

Wengine waliokuwa na uvuvi wa asili wamepigwa marufuku na sera ya utandawazi na wengine walioweza kusalimisha nyavu zao ndogo hawakulipwa fidia, hivyo mitaji yao ikafilisiwa na serikali.

Kwa ujumla kata hii kwa sasa wananchi wake wengi hawana pato na wanaishi chini kabisa ya pato la dola moja kwa siku.

Katika kata ya Kishanje kuna shule nne za msingi ambazo ni Kaalilo, Iluhya, Bumai na Kyembare. Kaalilo na Iluhya ziko katika kijiji cha Kishanje, Kyembare iko katika kijiji cha Bushasha na Bumai iko katika kijiji cha Bumai.

Kuna shule mbili za sekondari katika kata ambazo ni Busilikya na Iluhya. Busilikya ni shule ya jamii ya Kata na Iluhya sekondari inamilikiwa na Kanisa la Kilutheri (KKKT).

Kwa upande wa huduma za afya, kata ina zahanati moja ya Bushasha na Kituo cha afya cha Kishanje. Kituo cha Afya kishanje, kutokana na kutegemewa na wakazi wa kata za Rubafu, Kaagya na wengine kutoka Ishozi iliyoko wilaya ya Misenyi, serikali kupitia Halmashauri ya Bukoba imeamua kukipanua ili kiwe na hadhi ya hospitali ndogo ili kiweze kutumika kama kituo cha rufaa kwa maeneo yaliyotajwa hapo juu. Kituo hiki ndicho pekee kinachotoa huduma ya ushauri na kupima UKIMWI kwa tarafa ya Bugabo. Kwa sasa Mganga Mfawidhi amekifanya kiwe na huduma zaidi ya kinywa na meno. Kituo hiki, licha ya kuwa na majengo machache, kimekuwa kinatoa huduma vizuri chini ya Kamati ya Afya.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Kyaka

Kyaka ni kata ya Wilaya ya Missenyi katika Mkoa wa Kagera, Tanzania, yenye postikodi namba 35312 .

Katika sensa ya mwaka 2022 wakazi wa kata walihesabiwa kuwa 16,882 . Wakati wa sensa iliyofanyika mwaka wa 2012, kata ilikuwa na wakazi wapatao 13,190 waishio humo.
Historia

Kyaka iko upande wa kusini wa mto Kagera. Kutoka huko kuna daraja linalounganisha sehemu ya mkoa upande wa kaskazini wa mto Kagera. Wakati wa vita vya Kagera jeshi la Uganda lilivamia maeneo upande wa kaskazini wa mto wakajaribu kuvunja daraja la Kyaka kwa mabomu ya ndege za vita. Hiyo ilishindikana kwa hiyo wataalamu kutoka migodi ya Kilembe walifaulu kubomoa daraja kwa kutumia baruti kali mwanzo wa Novemba 1978. Daraja likajengwa upya baada ya vita.
Marejeo

Jamii:kata za Mkoa wa Kagera
Jamii:Wilaya ya Missenyi
Maruku

Maruku ni kata ya Wilaya ya Bukoba Vijijini katika Mkoa wa Kagera, Tanzania yenye postikodi namba 35223 .

Katika sensa ya mwaka 2022 wakazi wa kata walihesabiwa kuwa 9,689 . Wakati wa sensa iliyofanyika mwaka wa 2012, kata ilikuwa na wakazi wapatao 9,202 waishio humo.

Kata ya Maruku ina chuo cha utafiti ambacho kinahitwa Famu Kijiji Makonge.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Minziro

Minziro ni kata ya Wilaya ya Missenyi katika Mkoa wa Kagera, Tanzania, yenye postikodi namba 35315 . Kata hiyo ipo mpakani kabisa mwa Uganda na ipo katikati ya msitu.

Kata inaundwa na vijiji vitatu, ambavyo ni Kigazi, Minziro na Karagala.

Katika sensa ya mwaka 2022 wakazi wa kata walihesabiwa kuwa 10,753 . Wakati wa sensa iliyofanyika mwaka wa 2012, kata ilikuwa na wakazi wapatao 9,951 waishio humo.

Lugha zinazotumika Minziro ni Kihaya, Kiganda na Kiswahili. Kutokana na kutumika kwa kiwango kikubwa na wakazi wa Minziro, Kiganda ni kama lugha mama ya wengi.

Wananchi wanategemea kilimo cha kahawa kama zao la biashara.
Marejeo

Jamii:kata za Mkoa wa Kagera
Jamii:Wilaya ya Missenyi
Nsunga

Nsunga ni kata ya Wilaya ya Missenyi katika Mkoa wa Kagera, Tanzania, yenye postikodi namba 35316 .

Baadhi ya vijiji katika kata hiyo ni pamoja na:
* Igayaza
* Ngando
* Omurugando
* Byamutemba

Katika sensa ya mwaka 2022 wakazi wa kata walihesabiwa kuwa 26,772 . Wakati wa sensa iliyofanyika mwaka wa 2012, kata ilikuwa na wakazi wapatao 19,001 waishio humo.

Nsunga ni kata inayokua kwa kasi, na uchumi wake unaotegemea kilimo unakwamua watu wengi katika umaskini. Watu wanaoishi katika kata hiyo wanajihusisha na kilimo cha kahawa, ndizi, mboga, na ufugaji. Ni kata ambamo ndani yake kuna kiwanda cha sukari cha Kagera Sugar, hivyo wakazi hujihusisha na kilimo cha miwa pia.

Kata hiyo imekuwa na umaarufu kwa kuwa na ukanda wenye kutuama maji, ambapo nyakati za kiangazi hutumika katika kuzalisha mboga za majani na matunda. Maeneo haya ni pamoja na Kyarukorongo, Kigwanga na Gelegele, ambako mboga nyingi huzalishwa. Wakulima hao hutegemea soko kuu la Bunazi, lililoko wilaya ya Missenyi.
Historia

Kata hiyo ina milima mingi ambayo ilitumika zaidi katika vita vya Kagera (1978-1979).

Tarehe 10 Septemba 2016 Nsunga ilikuwa mahali pa kitovu cha tetemeko la ardhi la Kagera 2016.
Marejeo

Jamii:kata za Mkoa wa Kagera
Jamii:Wilaya ya Missenyi
Nyakato (Bukoba)

Kwa maana nyingine ya jina hili angalia Nyakato


Nyakato ni kata ya Wilaya ya Bukoba Vijijini katika Mkoa wa Kagera, Tanzania, yenye postikodi namba 35205.

Katika sensa ya mwaka 2022 wakazi wa kata walihesabiwa kuwa 15,301 . Wakati wa sensa iliyofanyika mwaka wa 2012, kata ilikuwa na wakazi wapatao 14,414 waishio humo. Kwa mujibu wa sensa iliyofanyika mwaka wa 2002, kata ilikuwa na wakazi wapatao 11,773 waishio humo.
Marejeo

Jamii:kata za Mkoa wa Kagera
Jamii:Wilaya ya Bukoba Vijijini
Mchangani

Mchangani ni jina la mahali penye mchanga, hasa mchanga unapochimbwa kwa madhumuni ya ujenzi.

Kwa maana ya pekee "Mchangani" inaweza kutaja:

* Mchangani (Tunduru) - kata ya Wilaya ya Tunduru - Mkoa wa Ruvuma, Tanzania
* Mchangani (Unguja Kaskazini) - kata ya Wilaya ya Kaskazini Unguja A - Mkoa wa Unguja Kaskazini - Tanzania
* Mchangani (Zanzibar mjini) - kata ya Wilaya ya Mjini Unguja - Mkoa wa Mjini Magharibi Unguja - Tanzania
* Mchangani Shamba - kata ya Wilaya ya Kati, Unguja - Mkoa wa Unguja Kusini - Tanzania
Malindi (Zanzibar)

Kwa matumizi mengine ya jina hili angalia hapa

Malindi ni kata ya Jiji la Zanzibar katika Mkoa wa Mjini Magharibi Unguja, Tanzania.

Katika sensa iliyofanyika mwaka 2022 wakazi walihesabika kuwa 3,055 . Kwa mujibu wa sensa iliyofanyika mwaka wa 2002, kata ilikuwa na wakazi wapatao 3,499 waishio humo.

Msikiti wa Malindi ni kati ya majengo mashuhuri ya kihistoria ya jiji la Zanzibar.
Marejeo

Jamii:kata za Mkoa wa Mjini Magharibi Unguja
Jamii:Wilaya ya Mjini Unguja
Mlandege (Zanzibar)

Kwa matumizi mengine ya jina hili angalia hapa

Mlandege ni kata ya Jiji la Zanzibar katika Mkoa wa Mjini Magharibi Unguja, Tanzania, ambayo ndiyo makao makuu ya Zanzibar. Kata hiyo imezungukwa na mitaa ya Kwahajitumbo, Michenzani, Mchangani, na Malindi.

Katika sensa iliyofanyika mwaka 2022 wakazi walihesabika kuwa 1,861 . Kwa mujibu wa sensa iliyofanyika mwaka wa 2002, kata ilikuwa na wakazi wapatao 2,213 waishio humo.

Mlandege ni maarufu kwa shughuli za biashara na wengi waliifahamu wakati huo kama ni kitovu cha biashara ya mitumba. Maeneo ya Mlandege yana mchanganyiko wa maduka na makaazi na wengi miongoni mwa watu waishio maeneo hayo ni wafanyabiashara.
Marejeo

Jamii:kata za Mkoa wa Mjini Magharibi Unguja
Jamii:Wilaya ya Mjini Unguja
Mpendae

Mpendae ni kata ya Jiji la Zanzibar katika Mkoa wa Mjini Magharibi Unguja, Tanzania, yenye Postikodi namba 71118.

Katika sensa iliyofanyika mwaka 2022 wakazi walihesabika kuwa 4,810 . Kwa mujibu wa sensa iliyofanyika mwaka wa 2002, kata ina wakazi wapatao 12,138 waishio humo.

Wakazi wengi wanategemea biashara ndogondogo.
Marejeo

Jamii:kata za Mkoa wa Mjini Magharibi Unguja
Jamii:Wilaya ya Mjini Unguja
Ruzinga

Ruzinga ni kata ya Wilaya ya Missenyi katika Mkoa wa Kagera, Tanzania, yenye postikodi namba 35305 .

Kata ya Ruzinga iko kilomita 52 kaskazini Magharibi mwa mji wa Bukoba. Ukielekea barabara ya kwenda Uganda, ukifika sehemu inayoitwa Amshenyi kilomita 24 unapinda kuelekea kaskazini, barabara inakoishia ndiko kata Ruzinga iliko. Iko umbali wa kilomita 60 kutoka makao makuu ya wilaya.

Ruzinga ni kata yenye vijiji viwili ambavyo ni: Mugongo na Ruhija. Ina vitongoji tisa. Ruhija ina vitongoji vinne na Mugongo ina vitongoji vitano. Vitongoji vya Ruhija ni Kaaro, Busimba, Busheza na Katano. Vya Mugongo ni Katunga, Kaina, Ilundu, Mugongo na Kalegeya.

Katika sensa ya mwaka 2022 wakazi wa kata walihesabiwa kuwa 3,280 . Wakati wa sensa iliyofanyika mwaka wa 2012, kata ilikuwa na wakazi wapatao 3,293 waishio humo, wakiwemo wanaume 1,549 na wanawake 1,744.

Kata hii ina shule tatu za msingi na shule moja ya sekondari. Shule hizo ni shule ya msingi Ruzinga, Shule ya msingi Ruhija, Shule ya msingi Mugongo na Shule ya sekondari Ruzinga.

Kata Ruzinga ni eneo lililozungukwa na tingatinga mfano wa kisiwa kuna barabara moja inayoingia na kutoka. Ni eneo lenye watu wengi waliopata elimu rasmi ukizingatia kwamba shule ya msingi Ruzinga imekuwepo zaidi ya miaka 80 iliyopita.

Ina ardhi yenye rutuba kwa kustawisha mazao ya kahawa, migomba, vanila, miti ya mbao na matunda, mihogo, viazi na bustani za mbogamboga. Hupata mvua karibu mwaka mzima.

Wakazi wa Ruzinga kuanzia mwaka 2005 wamekuwa na tamasha la kuhamasishana kuchangia maendeleo ya kata. Tamasha hili linafanyika kila tarehe 31/12 na huwaunganisha Wanaruzinga wanaoishi ndani na nje ya Ruzinga.
Marejeo

Jamii:kata za Mkoa wa Kagera
Jamii:Wilaya ya Missenyi